2012 m. spalio 4 d. Teisingumo Teismo (šeštoji kolegija) sprendimasKomisija prieš Ispaniją
(Byla C-403/11)
„Valstybės įsipareigojimų neįvykdymas – Direktyva 2000/60/EB – Upės baseino rajono valdymo planai – Paskelbimas ir pranešimas Komisijai – Visuomenės informavimas ir konsultavimasis su ja – Nebuvimas“
1.                     Ieškinys dėl įsipareigojimų neįvykdymo – Įsipareigojimų neįvykdymo įrodymas – Komisijai tenkanti pareiga – Įsipareigojimų
neįvykdymą įrodančių aplinkybių nurodymas – Kaltinamos valstybės narės pareiga įrodyti priešingai (SESV 258 straipsnis) (žr. 20 punktą)
2.                     Aplinka – Bendrijos politika vandens srityje – Direktyva 2000/60 – Valstybių narių pareiga skelbti upių baseino rajono valdymo
planus – Pareiga konsultuotis su visuomene ir pateikti šių planų kopijas Komisijai ir suinteresuotoms valstybėms narėms –
Neįvykdymas – Įsipareigojimų neįvykdymas (Europos Parlamento ir Tarybos direktyvos 2000/60 13 straipsnio 1–3 ir 6 dalys, 14 straipsnio
1 dalies c punktas ir 15 straipsnio 1 dalis) (žr. 21–23 punktus)
3.                     Valstybės narės – Įsipareigojimai – Įsipareigojimų neįvykdymas – Vidaus tvarka grindžiamas pateisinimas – Nepriimtinumas (SESV 258 straipsnis)
(žr. 25 punktą)
Dalykas
Valstybės įsipareigojimų neįvykdymas – 2000 m. spalio 23 d. Europos Parlamento ir Tarybos direktyvos 2000/60/EB, nustatančios
Bendrijos veiksmų vandens politikos srityje pagrindus (OL L 327, p. 1; 2004 m. specialusis leidimas lietuvių k., 15 sk., 5 t.,
p. 275), 13 straipsnio 1, 2, 3 ir 6 dalių, 14 straipsnio 1 dalies c punkto ir 15 straipsnio 1 dalies pažeidimas – Upės baseino
rajono valdymo planai – Visuomenės informavimas ir konsultavimasis su ja – Valdymo planų nepateikimas Komisijai.
Rezoliucinė dalis
1.
Iki 2009 m. gruodžio 22 d. neparengusi upės baseino rajonų valdymo planų, išskyrus Katalonijos regiono upės baseino rajono
atvejį, ir iki 2010 m. kovo 22 d. nepateikusi Europos Komisijai ir kitoms suinteresuotoms valstybėms narėms šių planų kopijų
pagal 2000 m. spalio 23 d. Europos Parlamento ir Tarybos direktyvos 2000/60/EB, nustatančios Bendrijos veiksmų vandens politikos
srityje pagrindus, iš dalies pakeistos 2008 m. kovo 11 d. Europos Parlamento ir Tarybos direktyva 2008/32/EB, 13 straipsnio
1‐3 ir 6 dalis ir 15 straipsnio 1 dalį. Be to, vėliausiai iki 2008 m. gruodžio 22 d. nepradėjusi visuomenės informavimo ir
konsultavimosi su ja dėl upės baseino rajonų valdymo planų procedūros pagal šios direktyvos 14 straipsnio 1 dalies c punktą,
išskyrus Katalonijos, Balearų salų, Tenerifės, Gvadjanos, Gvadalkiviro, Cuenca Mediterránea Andaluza, Tintas-Odjelis-Pjedro,
Guadalete-Barbate, Galisija-Kostos, Minjas-Silo, Duero, Cantábrico Occidental ir Cantábrico Oriental regionų upių baseinus,
Ispanijos Karalystė neįvykdė įsipareigojimų pagal šias nuostatas.
2.
Priteisti iš Ispanijos Karalystės bylinėjimosi išlaidas.